"Meie ettevõte on tööga jänni jäämas" - Äripäev
Selle aasta jooksul loome viis uut töökohta, mis tähendab ettevõttele 8%-list kasvu. Praegu on meil Eestis umbes 60 töötajat. Juba praegu on tunda, et meie ettevõte on tööga jänni jäämas, märkis Columbus IT Partner Eesti ASi juht Ivo Suursoo.
Ta lisas, et kliendid teevad ettevalmistusi kasvuks ja tahavad infosüsteeme arendada. Samuti on ettevõte saanud ka päris uusi kliente
Pikaajaline töötus on kasvanud, ehkki erasektor on hakanud uusi töökohti looma. Äripäev küsib, kas töökohtade täitmine on muutunud varasemast raskemaks. "Meie ettevõte on majanduses toimuvale n-ö päris hea indikaator. Infosüsteeme uuendavad praegu eelkõige tootmisettevõtted," märkis Suursoo.
"Ei saa öelda, et praegu oleks uute töötajate leidmine raskem, kui mõni aeg tagasi, sest IT-sektor on juba tükk aega hädas töötajate leidmisega. Neid koolitatakse lihtsalt liiga vähe. Seetõttu peame leidma uued inimesed muu hariduse poole pealt ja üritama nad ise välja õpetada," lisas ta.
Swed: sobivaid tööotsijaid varasemast vähem
15. May 2011, 09:23
URL: http://www.aripaev.ee/uudised/2011/05/15/meie-ettevote-on-tooga-janni-jaamas